Լյուկ Քեյջ

Լյուկ Քեյջ (անգլ.՝ Luke Cage), իսկական անունը՝ Կառլ Լուկաս (անգլ.՝ Carl Lucas), ինչպես նաև հայտնի է որպես Ամենակարողը (անգլ.՝ Luke Cage), Marvel կոմիքսների կազմակերպության անդամ։
Քանի որ Լյուկը մեծացել է փողոցում, նրա վարքը և կռիվները նման են փողոցային ենթամշակույթին։ Քեյջը հասկացավ իր ուժի նպատակը և սկսեց օգնել մարդկանց՝ հաճախ վերադարձնելով ստացած գումարը։
2011 թվականի մայիսին Լյուկը զբաղեցրեց 72-րդ տեղը «Բոլոր ժամանակների հարյուր լավագույն մուլտֆիլմեր»-ում IGN-ի տարբերակով։


== Կարճ կենսագրություն և պատմությունը ==
Լյուկ Քեյջը եղել է բարդ դեռահաս, քանի որ մեծացել էր Նյու Յորքի ամենավտանգավոր և հանցագործային վայրում՝ Գերմելում։ Նրա մոտ ընկերը Ուիլսոն Սթիքերն էր։ Սկզբում նրանք գողեր էին և զբաղվում էին մանր գողություններով, մինչև որ մեծացան։ Երկուսն էլ փոխվում են ու սիրահարվում են միևնույն աղջկան՝ Ռևա Քոննորսին։  
Սթիքերը իմանալով դրա մասին՝ Լյուկի տանը թմրանյութ է դնում և հայտնում այդ մասին ոստիկանությանը։ Լյուկը բանտարկվում է, որտեղ նրան առաջարկում են մեղմացնել պատիժը «Սուպերմարդ» գիտափորձին մասնակցելու պայմանով։ Լյուկը համաձայնվում է։ Սակայն պահակը նրան չի հավանում, և լինելով ռասիստ՝ փորձի ժամանակ սարքավորումները շարքից դուրս է հանում, և փորձը դադարեցվում է։
Փորձն անհաջող է ավարտվում, և լաբորատորիայում պայթյուն է տեղի ունենում։ Լյուկը չի մահանում, ավելին՝ սկսում է տիրապետել ավելի մեծ ուժի և անթափանցելի մաշկի։ Նա հեշտությամբ բռունցքով ջարդում է բետոնե պատը և թաքնվում։ Առավոտյան ոստիկանները գտնում են Լյուկի վերնաշապիկը՝ գնդակից ծակված, և մտածում են, որ նա մահացած է։ Մի անգամ Լյուկը տեսավ, թե ինչպես է գողը թալանում ռեստորանը։ Նա բռնեց գողին և վերադարձրեց գողացվածը։ Ռեստորանի տերը վարձատրեց Լյուկին, և այդ ժամանակ նրա գլխում մի միտք ծագեց, իր ընկեր Դենի Ռենդոմի հետ կազմակերպեցին քաղաքում միակ «Հերոսներ վարձավճարով» ընկերությունը։
Հետո Լյուկը դառնում է «Նոր վրիժառնուների» անդամ։ Քաղաքացիական կռվի ժամանակ եղել է Կապիտան Ամերիկայի գլխավոր կողմնակիցներից մեկը և շարունակել է նրա գործը լեգենդար հերոսի մահից հետո։ Հետագայում Սթիվ Ռոջերսը (Ամերիկայի նախկին կապիտան) առաջարկում է նրան գլխավորել Շանթերի խումբը, որով նա էր զբաղված։


== Ուժերը և հնարավորությունները ==
Լյուկ Քեյջը բարձրացնում է 25 տոննայից ավելի
Լյուկ Քեյջին կարելի է տապալել միայն ադամանատիումով
Լյուկը կարող է դիմանալ մինչև 2850 աստիճան ցելսիուս ջերմաստիճանի պայմաններում
Լյուկի բաց վերքերը հեշտ են անցնում
Չնայած քաշին՝ 193 կգ, Լյուկը անհավատալիորեն ճկուն է և շարժական


== Հայտնվելը կոմիքսներից դուրս ==


=== Մուլտսերիալներ ===
Հայտնվել է կատակերգական «Սուպերհերոսների ջոկատը» մուլտֆիլմում
Լյուկ Քեյջը համարվում է «Կատարյալ Սարդ-Մարդ» մուլտֆիլմի գործող անձ, որտեղ իրեն ձայնավորում է Օջի Բենկսը։ Այնտեղ նա դեռահաս է և երիտասարդ սուպերհերոսների խմբի անդամ, որը ստեղծել էր Նիկ Ֆյուրին։
«Վրիժառուները։ Երկրի հզոր հերոսները» մուլտսերիալում Լյուկը ձայնավորվել է Լորեն Լեստերի կողմից և հայտնվել է երկրորդ սեզոնի հինգերորդ սերիայում, որտեղ Մետաղե բռունցքի հետ փնտրում էր Հենկ Պիմայից Մարդ-մրջյունի հագուստը գողացողին։ Հետագայում նրանք միանում են Սարդ-Մարդի, Կուղխի, Ռազմիկի և Նյութի հետ Կանգոմ-Տիրակալի դեմ կռվի համար։ Վերջին սերիայում Լյուկը և մյուսները կռվում են Գալակտուսի և նրա ազդարարների դեմ։


=== Խաղեր ===
Marvel Ultimate Alliance и Marvel Ultimate Alliance 2
Spider-man Web of Shadows.
Marvel: Future Fight на Android и iOS


=== Սերիալ ===
Վերջին 10 տարիների ընթացքում Լյուկի և Երկաթե Բռունցքի մասին քանի անգամ ֆիլմեր են հայտնվել, իսկ Լյուկի դերի հետ կապում էին նույնիսկ Ջեյմի Ֆոքսին, սակայն հերոսներն այդպես էլ չհայտնվեցին մեծ էկրանին։ Marvel և Netflix ընկերությունները հայտնել են, որ ընկերակցում են 4 նոր հեռուստածրագիր ստեղծելու համար՝ նվիրված Խիզախորդին (անգլ.՝ Daredevil), Ջեսիկա Ջոնսին, Երկաթե Բռունցքին և Լյուկ Քեյջին։ Սերիալը դուրս կգա 2015 թվականին։ Իդրիս Էլբան եղել է դերերի թեկնածուներից մեկը։ Ինդիվիդուալ սերալի նկարահանումից առաջ Լյուկ Քեյջը նկարահանվել է «Ջեսիկա Ջոնս»-ում(անգլ.՝ Marvel's Jessica Jones).,Լյուկիդերը տարել է Մայքլ Քոլտերը։


== Հետաքրքրիր փաստեր ==
Հենց այս հերոսի ազգանունն է Նիկոլաս Քեյջը վերցրել որպես կեղծանուն, որովհետեև չի ուզեցել է օգտագործել իր դերասանի կարիերայում հայտի դարձած հորեղբայր Ֆրենսիս Ֆորդ Կոպոլի ազգանունը։


== Ծանոթագրություններ ==